கேள்வி: இரா. கலைக்கோவன் பற்றி நீங்கள் என்ன அறிந்துள்ளீர்கள்?
பதில்: இரா. கலைக்கோவன் என்பவர் தமிழக வரலாற்று ஆய்வாளர் ஆவார்.http://www.vallamai.com/?p=58148 இவர் தன் தந்தை மா. இராசமாணிக்கம் பெயரில் 1982ம் ஆண்டு டாக்டர் மா. இராசமாணிக்கனார் வரலாற்று ஆய்வு மையத்தினை உருவாக்கினார்.[http://tamil.thehindu.com/tamilnadu/%E0%AE%A4%E0%AE%BF%E0%AE%B0%E0%AF%81%E0%AE%9A%E0%AF%8D%E0%AE%9A%E0%AE%BF-%E0%AE%AE%E0%AE%B2%E0%AF%88%E0%AE%95%E0%AF%8D%E0%AE%95%E0%AF%8B%E0%AE%9F%E0%AF%8D%E0%AE%9F%E0%AF%88%E0%AE%AF%E0%AE%BF%E0%AE%B2%E0%AF%8D-13%E0%AE%AE%E0%AF%8D-%E0%AE%A8%E0%AF%82%E0%AE%B1%E0%AF%8D%E0%AE%B1%E0%AE%BE%E0%AE%A3%E0%AF%8D%E0%AE%9F%E0%AF%88%E0%AE%9A%E0%AF%8D-%E0%AE%9A%E0%AF%87%E0%AE%B0%E0%AF%8D%E0%AE%A8%E0%AF%8D%E0%AE%A4-%E0%AE%9A%E0%AE%BF%E0%AE%B5%E0%AE%AA%E0%AE%A3%E0%AF%8D%E0%AE%9F%E0%AE%BF%E0%AE%A4%E0%AE%B0%E0%AF%8D-%E0%AE%9A%E0%AE%BF%E0%AE%B1%E0%AF%8D%E0%AE%AA%E0%AE%AE%E0%AF%8D-%E0%AE%95%E0%AE%A3%E0%AF%8D%E0%AE%9F%E0%AF%81%E0%AE%AA%E0%AE%BF%E0%AE%9F%E0%AE%BF%E0%AE%AA%E0%AF%8D%E0%AE%AA%E0%AF%81/article7278327.ece திருச்சி மலைக்கோட்டையில் 13-ம் நூற்றாண்டைச் சேர்ந்த சிவபண்டிதர் சிற்பம் கண்டுபிடிப்பு﻿] வரலாறு என்னும் ஆய்விதழை நடத்திவருகிறார். இரா. கலைக்கோவனுக்கு தொல்காப்பியர் விருது வழங்கப்பட்டது. கலைக்கோவன் பிரபல வரலாற்று அறிஞரான மா. இராசமாணிக்கம் மகனாவார். திருச்சிராப்பள்ளியில் வசித்துவரும் இவர் ஒரு கண் மருத்துவராவார். 1980 இல் இவரிடம் உறையூர் பஞ்சவர்ணேசுவரர் கோயில் சிவாச்சாரியார் கண் அறுவை சிக்கிச்சை செய்துகொண்டார். சிவாச்சாரியார் இவரை பஞ்சவர்ணேசுவரர் கோயிலைக் காண அழைப்புவிடுத்தார். கலைக்கோவன் ஆறாம் நூற்றாண்டைச் சேர்ந்த அக்கோயிலைக் காணச் சென்றார். அப்போது அக்கோயிலில் உள்ள ஒரு தூண் ஒருவர் மிதிவண்டி ஓட்டிச் செல்வதுபோன்ற புடைப்புச் சிற்பத்தைக் கண்டார். பழமையான அக்கோயிலில் உள்ள அச்சிற்பத்தைக் கண்டு வியப்படைந்து அது குறித்து கோயில் சிவாச்சாரியார்களிடம் விசாரித்தார். ஆனால் அவர்கள் யாருக்கும் அது குறித்து தெரியவில்லை. பின்னர் கோயில் தலவரலாறு புத்தகத்தை வாங்கிப் பார்கையில் அக்கோயிலுக்கு 1921 இல் திருப்பணிகள் நடந்ததை அறிந்தார். அக்காலகட்டத்தில் தான் ஒரு சிற்பி மிதிவண்டியை சிற்பத்தில் சேர்த்துள்ளார் என்பதைக் கண்டறிந்தார். அந்நிகழ்வே வரலாற்று ஆய்வில் கலைக்கோவனுக்கு ஆர்வத்தை உருவாக்கியது. இவர் வரலாற்றுத் துறை சார்பான ஐம்பதுக்கும் மேற்பட்ட புத்தகங்கள், 25 வரலாறு ஆய்விதழ்கள் போன்றவற்றை எழுதியுள்ளார். வரலாறு டாட் காம் எனும் வரலாறுகள் குறித்தான இணையதளத்தில் பல்வேறு கட்டுரைகளை எழுதியுள்ளார்.